text: یہاں آنے والوں کے لئے سہولتی مرکز کا کھولنا آئی جی آئی ہوائی اڈے پر حکومت کے ذریعہ اپنے قسم کا پہلا سہولتی مرکز ہے۔ انھوں نے مزید کہا کہ اس سے ملک میں آنے والے سیاحوں کو کافی مدد ملے گی۔ جناب الفونس نے کہا کہ یہ کاؤنٹر غیر انگریزی داں سیاحوں کی ضرورتوں کی تکمیل بھی کرے گا، کیونکہ یہ کاؤنٹر وزارت سیاحت کے 24x7 ہیلپ لائن ’1363‘ سے بھی منسلک ہوگا، جہاں سیاح غیرملکی زبانوں میں براہ راست بات چیت کرسکتے ہیں اور فرنچ، جرمن، اٹالین، پرتگالی، روسی، جاپانی، کوریائی، چینی اور عربی زبان میں رہنمائی حاصل کرسکتے ہیں۔